'Tagħrif Meta dan il-ktieb tal-program tal-festa titulari tal-Parroċċa tagħna jitqassam fid-djar tagħna, tkun waslet fit-tmiem tagħha s-sena ddedikata lill-Appostlu Mis- sierna San Pawl. Din ġiet imnedija mill- Papa Benedittu XVI f'gheluq l-elfejn sena mit-twelid ta' dan l-appostlu kbir. Din is- sena bdiet fl-Imnarja tas-sena l-ohra u se tintemm fl-Imnarja ta' din is-sena. Bla dubju ta' xejn San Pawl hu wieħed mill-akbar qaddisin. Hu magħruf bħala l- Appostlu tal-Ġnus u tabilhaqq jixraqlu dan it-titlu għaliex, permezz tal-vjaġġi missjunarji li wettaq, ikkonverta għadd kbir ta' nies. Matul ħajtu, San Pawl ivjaġġa, ippriedka u kiteb tlettax-il ittra, li dawn għadhom jinqraw sal-lum fil-Liturgija tal-Kelma tal- Quddiesa. F'kapitlu 28 ta' l-Atti tal-Appostli, San Luqa jirrakuntalna bid-dettal in-nawfraġju mirakoluż u provvidenżjali li wassal lil dan il-kbir Appostlu fuq xtutna fis-sena 60 wara Kristu. Illum wara dawn is-snin kollha fil-gzejjer tagħna, il-qima lejn dan il-qaddis għadha kbira u qawwija ħafna. Jekk inħarsu lejn il- monumenti Pawlini li għandna, bħal Grotta tar-Rabat, il-knisja u l-fdalijiet arkejoloġiċi ta' San Pawl Milqi f'Burmarrad, San Pawl tal-Ħġejjeġ f'San Pawl il-Bahar, il-Gżejjer ta' San Pawl, Għajn Razul u postijiet oħra huma l-aqwa xhieda ta' dan li qeghdin ngħidu. Barra dawn, il-Katidral tal-Imdina, il- Kolleġġjata tal-Belt Valletta u tar-Rabat u l-Parroċċi ta' Hal Safi u l-Munxar huma dde- dikati lil dan il-kbir Appostlu. Ma' dawn insemmu l-knejjes żgħar li jin- sabu fil-Mosta, in-Naxxar, Birkirkara, Xrob l-Għagin, H'Attard, Marsalforn u oħrajn, huma wkoll monumenti oħra ta' mħabba li l-Maltin u l-Għawdxin għandhom lejn dan il-kbir Appostlu. Ma dawn nistgħu nżidu l- għadd kbir ta' niċeċ u statwi li għandna fit- toroq tal-ibliet u rħula tagħna. Hawnhekk toħrog il-mistoqsija, u aħna f'Tas-Sliema x' għandna li jfakkarna f'San Pawl 2 Tas-Sliema hi relattivament Belt li mhix daqshekk qadima, b'danakollu għandna numru ta' tifkiriet li jfakkruna f'San Pawl. L-ewwelnett għandna isem ta' triq. Din hi waħda mill-eqdem toroq ta' Tas-Sliema u ssemmiet għal dan il-qaddis għar-raguni li l-art kienet tal-katidral tal-Imdina ddedikat lil San Pawl. Fil-Knisja parrokkjali tagħna għandna żewġ kwadri b'rabta ma' dan il-qaddis. L-ewwel wieħed narawh ma' San Pietru. Hu xogħol sabiħ magħmul minn Giuseppi Cali u dan il-kwadru kien ġie esebit fil-wirja tal-Arti Sagra li saret fil-Kurja Arċiveskovili li saret fl-1990 fl-okkazjoni taż-żjara f'Malta tal-Papa Gwanni Pawlu ll. Deskrizzjoni tajba w informattiva ta' dan il-kwadru. nsibuha fil-katalgu tal-wirja msemmija. Kwadru ieħor li jirrapprezenta. il- Konverzjoni tal-qaddis fit-triq ta' Damasku jinsab fuq il-bieb ta' ħdejn l-artal tal-Qalb ta' Ġesu. Fih xogħol tajjeb iżda mhux magħruf l-awtur tiegħu iżda xi partijiet minnu jfakkruk fil-Cali. Barra dawn, f' dawn il-jiem tal-festa fuq l- artal maggur jintramaw għaxar statwi tal- Appostli u fost dawn naraw lil San Pawl. Hawnhekk għandna xogħol sabiħ tal- kar- tapesta magħmul minn Karlu Darmanin. Dan l-istess statwarju ħadem statwa simili għall-knisja parrokkjali ta' Stella Maris li tin- trama fuq l-artal maġġur fil-festa titulari. Fil-knisja parrokkjali ta' San Girgor wieħed jista jammira żewġ xogħolijiet li jirrap- prezentaw lil San Pawl. L-ewwel xogħol hu. tieqa tal-ħġieġ magħmula Ruma fuq id-direzzjoni u d- disinn tal-pittur Taljan Eliodoro Coccoli. Ħawn naraw lill-qaddis fuq sfond ta' bahar mqalleb u bil-gifen imkisser. Il-figura ta' San Pawl hi replika ezatta ta' San Pawl impitter mill-istess pittur fis-saqaf tal-kolleġġjata tar-Rabat. Taħt din it-tieqa naraw l-arma tal-Papa Piju XII biex tfakkarna li din l-opra saret fi żmienu. Niċċa ta' San Pawl fi Triq San Ġwann Battista Madwar ħamsin sena ilu l-pittur Emvin Cremona pitter kwadru mill-isbah ta' San Pawl li sal-lum jiddendel fuq l-artal maġġur ta' din il-knisja għal festa tan-Nawfraġju. Hawn naraw lil San Pawl bilqiegħda bil- ktieb tal-vanġelu f'idu waħda u bl-oħra qiegħed izomm ix-xabla. Il-wiċċ ta' San Pawl hu wiċċ il-pittur Cremona, f'kelma waħda hu awtoritratt. Bla dubju ta' xejn hu wieħed mill-isbah kwadri magħmul minn Cremona. Is-sena l-oħra l-Kulleġġ tal- Kappillani stampa din il-pittura fuq fuljett li tqassam fit-tberik tad-djar u hekk din il- pittura sabiħa daħlet fil-biċċa 'l kbira tad- djar Maltin. Fit-toroq tagħna nsibu sebgħa niċeċ f'ġieħ San Pawl li dawn fil-biċċa l-kbira tagħhom twaqqfu fl-aħħar snin tas-seklu dsatax u fl-ewwel snin tas-seklu għoxrin. Dawn in- niċeċ jinsabu fi Triq San Ġwann Battista, fi Triq San Publju, fi Triq San Pawl, fi Triq San Neriku, fi Triq Camenzuli, fi Triq Rudolfu u fi Triq San Franġisk. Dawn. it-tifkiriet kollha huma l-aqwa xhieda li f'Tas-Sliema wkoll għandna ħwejjeġ li: jfakkruna f'dan l-appostlu kbir li fis-sena sittin wara Kristu xettel it- twemmin nisrani fil-gzejjer tagħna.